A4-0391/97

Ψήφισμα σχετικά με την ειδική έκθεση αριθ. 2/97 του Ευρωπαϊκού Ελεγκτικού Συνεδρίου για την ανθρωπιστική βοήθεια της Ευρωπαϊκής Ένωσης (1992-95) (C4- 0219/97)

Το Ευρωπαϊκό Κοινοβούλιο,

- έχοντας υπόψη την Ειδική Έκθεση αριθ. 2/97 του Ελεγκτικού Συνεδρίου(C4- 0219/97) ((ΕΕ C 143 της 12.5.97, σελ. 1)),

- έχοντας υπόψη το ψήφισμά του της 21ης Φεβρουαρίου 1997 σχετικά με την ανθρωπιστική βοήθεια της Ευρωπαϊκής Ένωσης και το ρόλο της ECHO καθώς και την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο για τη συνοχή μεταξύ επείγουσας βοήθειας, αποκατάστασης και ανάπτυξης ((ΕΕ C 85 της 17.3.97, σελ. 181)),

- έχοντας υπόψη τη σύστασή του της 19ης Ιανουαρίου 1996 προς το Συμβούλιο για την πολιτική ανθρωπιστική δράση της Ευρωπαϊκής Ένωσης ((ΕΕ C 32 της 5.2.1996, σελ. 145)),

- έχοντας υπόψη το άρθρο 188 Γ παράγραφος 4 και άρθρο 206 παράγραφος 1 της Συνθήκης ΕΚ,

- έχοντας υπόψη την έκθεση της Επιτροπής Ελέγχου του Προϋπολογισμού καθώς και τη γνωμοδότηση της Επιτροπής Ανάπτυξης και Συνεργασίας (A4-0391/97),

Α. εκτιμώντας ότι η Ευρωπαϊκή Ένωση και τα κράτη μέλη της χορήγησαν, κατά τα τελευταία χρόνια, περίπου το ήμισυ της συνολικής σε παγκόσμιο επίπεδο διατεθείσας ανθρωπιστικής βοήθειας,

Β. εκτιμώντας ότι η Υπηρεσία για την Ανθρωπιστική Βοήθεια της Ευρωπαϊκής Κοινότητας (ECHO) αμέσως μετά τη σύσταση το 1992, αντιμετώπισε μεγάλες προκλήσεις κυρίως με τις συγκρούσεις στην πρώην Γιουγκοσλαβία και την Ρουάντα και ότι, σύμφωνα με τις διαπιστώσεις του Ελεγκτικού Συνεδρίου, μπόρεσε με σχετικά περιορισμένα μέσα να διαθέσει βοήθεια σε σημαντική έκταση και οδήγησε σε σημαντικά αποτελέσματα,

Γ. εκτιμώντας ότι η Επιτροπή, σύμφωνα με τις διαπιστώσεις του Ελεγκτικού Συνεδρίου, έχει αποκτήσει στο μεσολαβήσαν διάστημα αξιόλογη εμπειρία, η οποία της διασφαλίζει πρωτοπόρο θέση μεταξύ των διεθνών οργανισμών που ασχολούνται με ανθρωπιστικά θέματα,

Δ. εκτιμώντας ότι αυτή η αξιόλογη εμπειρία της Επιτροπής, σύμφωνα με τις διαπιστώσεις του Ελεγκτικού Συνεδρίου, δεν αξιοποιήθηκε καθόλου από τα κράτη μέλη στο παρελθόν και ότι οι θεμελιούμενες στη Συνθήκη ΕΚ αρχές της συμπληρωματικότητας και του συντονισμού των προσπαθειών της Κοινότητας και των κρατών μελών δεν υλοποιήθηκαν καθόλου μέχρι τώρα,

Ε. εκτιμώντας ότι, σύμφωνα με τις διαπιστώσεις του Ελεγκτικού Συνεδρίου, αυτό το γεγονός οφείλεται μεταξύ άλλων, στο ότι τα κράτη μέλη μέχρι τώρα δεν κατέβαλαν προσπάθειες για την ανάπτυξη μιας γενικής στρατηγικής στον τομέα της ανθρωπιστικής βοήθειας της Ευρωπαϊκής Ένωσης,

1. εκφράζει τη λύπη του για το γεγονός ότι η Συνθήκη του Άμστερνταμ δεν περιλαμβάνει καμία διάταξη σχετική με την ανθρωπιστική βοήθεια, λαμβανομένης υπόψη της διάστασης των ενισχύσεων που χορηγεί η Κοινότητα στο πλαίσιο της πολιτικής της ανθρωπιστικής βοήθειας υπέρ των θυμάτων και, αφετέρου, το σημαντικό ποσοστό που αντιπροσωπεύει η Κοινότητα στη συνολική χορήγηση ανθρωπιστικής βοήθειας στο εξωτερικό[semigr ]

2. εκφράζει τη μεγάλη του λύπη για την έλλειψη λειτουργικού συντονισμού μεταξύ των τομέων της ανθρωπιστικής βοήθειας της Ένωσης και αυτής των κρατών μελών - παρά τις προσπάθειες της Επιτροπής - γεγονός το οποίο καταμαρτυρεί την ανεπάρκεια της δέσμευσης των αρχών των κρατών μελών στο συγκεκριμένο τομέα[semigr ]

3. επαναλαμβάνει την επιθυμία του για τη βελτίωση του συντονισμού των πολιτικών συνεργασίας για την ανάπτυξη που καταβάλλουν τα κράτη μέλη και η Ευρωπαϊκή Ένωση[semigr ] πιστεύει ότι ένα τέτοιο μέτρο θα συνέβαλε αφενός στη μείωση του κόστους των όποιων δράσεων και, αφετέρου, στην αύξηση της αποτελεσματικότητάς τους[semigr ]

4. θεωρεί ότι είναι ουσιαστικής σημασίας το να χρησιμοποιεί η Επιτροπή πλήρως τις εξουσίες πρωτοβουλίας που διαθέτει στο θέμα του συντονισμού των δράσεων ανθρωπιστικής βοήθειας μεταξύ της Κοινότητας και των κρατών μελών[semigr ]

5. χαιρετίζει και υποστηρίζει τη σύσταση του Ελεγκτικού Συνεδρίου να θεμελιωθούν οι κεντρικοί άξονες και αρχές της πολιτικής της Ευρωπαϊκής Ένωσης υπό την μορφή ενός Χάρτου[semigr ] συνιστά ωστόσο με έμφαση, ένας τέτοιος Χάρτης να μην περιορισθεί μόνο στην επείγουσα ανθρωπιστική βοήθεια, αλλά να ληφθεί σ' αυτόν υπόψη ο στενός σύνδεσμος μεταξύ επείγουσας βοήθειας, αποκατάστασης και ανάπτυξης[semigr ]

6. πιστεύει ότι ένας τέτοιος Χάρτης θα συνέβαλε σημαντικά στη δημιουργία μιας βελτιωμένης βάσης για έναν ενισχυμένο συντονισμό και συνεργασία μεταξύ της Κοινότητας και των κρατών μελών της[semigr ]

7. καλεί την Επιτροπή,να υποβάλουν στο Κοινοβούλιο και το Συμβούλιο σχέδιο ενός τέτοιου Χάρτη και, επίσης, να προβεί σε κατάλληλες προτάσεις σχετικά με τον τρόπο που ένας τέτοιος Χάρτης θα μπορούσε να συζητηθεί σε όσο το δυνατόν ευρύτερη βάση, ιδιαίτερα με τη συμμετοχή των εθνικών κοινοβουλίων[semigr ]

8. καλεί την Επιτροπή να αντικαταστήσει την μέχρι τώρα κατά κύριο λόγο σε μεμονωμένες δράσεις προσανατολιζόμενη παροχή βοήθειας, με μία μακροπρόθεσμη προγραμματισμένη προσέγγιση και, εν προκειμένω, να αποδίδει ιδιαίτερη προσοχή στις ακόλουθες συστάσεις, οι οποίες προκύπτουν όχι μόνο από την έκθεση του Ελεγκτικού Συνεδρίου, αλλά, επίσης, από τις αξιολογήσεις που ανατέθηκαν από την ίδια την Επιτροπή των μέχρι τώρα αναληφθεισών δράσεων:

(α) Η ECHO θα πρέπει να καταβάλλει προσπάθειες, ώστε να βελτιωθεί η ικανότητα στους επιτόπιους συντονιστές της και στους τακτικούς εταίρους της, να δύνανται σε καταστάσεις κρίσεως να προβαίνουν γρήγορα σε μία εμπεριστατωμένη ανάλυση και αξιολόγηση- λαμβάνοντας υπόψη τις εκάστοτε τοπικές συνθήκες - σχετικά με τα μέτρα βοήθειας που απαιτούνται[semigr ]

(β) απαιτούνται σαφέστερα κριτήρια όσον αφορά τον τύπο της πράξης η οποία θα πρέπει να χρηματοδοτηθεί από την ECHO, ενώ τα κριτήρια αυτά θα πρέπει να βασίζονται στο γεγονός ότι οι υπηρεσίες επείγουσας βοήθειας σπανίως είναι κατάλληλες για πολυπλοκότερα σχέδια ανασυγκρότησης,

(γ) οι υπηρεσίες της Επιτροπής θα πρέπει να αναπτύξουν πλέον μακροπρόθεσμες και πλέον στρατηγικές σχέσεις με βασικούς εταίρους (π.χ. μεγαλύτερους ΜΚΟ και τα Ηνωμένα Έθνη) προκειμένου να εκπονήσουν και να εφαρμόσουν από κοινού ένα κοινό γενικό πρόγραμμα στρατηγικής για χρόνιες και περίπλοκες επείγουσες βοήθειες (π.χ. την περιοχή των Μεγάλων Λιμνών στην Αφρική, την πρώην Γιουγκοσλαβία, τον Καύκασο, το βόρειο Ιράκ)[semigr ]

(δ) στην περίπτωση που απαιτείται ταχεία αντίδραση πριν από την χάραξη κατάλληλης στρατηγικής, θα ήταν σκόπιμο να προεπιλεγούν δοκιμασμένοι εταίροι και να ζητηθεί η υποβολή σαφούς πρότασης στόχων και στρατηγικών ορισμένο χρόνο μετά την υπογραφή της αρχικής σύμβασης[semigr ]

9. συμμερίζεται την εκτίμηση του Ελεγκτικού Συνεδρίου ότι μία ακριβής αξιολόγηση της επίπτωσης των μέτρων ανθρωπιστικής βοήθειας είναι ιδιαίτερα δυσχερής και ότι η Επιτροπή θα πρέπει για το λόγο αυτό να προσέξει ιδιαίτερα, να κληθούν οι εταίροι να αναφέρουν στις προτάσεις τους ποιοί δείκτες θα πρέπει να χρησιμοποιηθούν και να ελεγχθούν για την αξιολόγηση της επίπτωσης των από αυτούς προτεινόμενων μέτρων και σχεδίων[semigr ]

10. καλεί την Επιτροπή να καθορίσει για τα σχέδια, τα οποία χρηματοδοτεί από κοινού με άλλους χρηματοδότες, σε συνεργασία με το Ελεγκτικό Συνέδριο, τους γενικούς όρους που επιτρέπουν έναν επαρκή έλεγχο του συνόλου του προγράμματος και καλεί με έμφαση την Επιτροπή να επιδιώξει συμφωνία με τους άλλους χρηματοδότες όσον αφορά τις κατάλληλες διαδικασίες εκπόνησης εκθέσεων και ελέγχου[semigr ]

11. καλεί την Επιτροπή να μειώνει ταχέως και διαρκώς τις υφιστάμενες ανισορροπίες όσον αφορά τη διάθεση των κοινοτικών πόρων για ανθρωπιστική βοήθεια σε μη κυβερνητικές οργανώσεις[semigr ]

12. ζητεί από την Επιτροπή όπως στις εκθέσεις της σχετικά με την ανθρωπιστική βοήθεια δημοσιεύει ετησίως πλήρεις καταλόγους των συμβάσεων που έχουν συναφθεί με μη κυβερνητικές οργανώσεις για την εκτέλεση δράσεων ανθρωπιστικής βοήθειας, στους οποίους θα καθορίζεται ο οικονομικός όγκος αυτών των συμβάσεων, καθώς και το συνολικό ποσόν που διατίθεται στις επιμέρους μη κυβερνητικές οργανώσεις[semigr ]

13. συμμερίζεται την εκτίμηση του Ελεγκτικού Συνεδρίου ότι οι από την ECHO στο πλαίσιο της τεχνικής βοήθειας επιτόπου διορισθέντες σύμβουλοι έχουν καθοριστικό ρόλο και ότι η Επιτροπή για το λόγο αυτό θα πρέπει να αυξήσει περαιτέρω τον αριθμό και την ποιότητα αυτών των συμβούλων και θα πρέπει να τους δώσει σε ένα σαφώς καθορισμένο πλαίσιο μεγαλύτερες αρμοδιότητες για το συντονισμό και την εποπτεία[semigr ]

14. καλεί την Επιτροπή να διοργανώσει με μεγαλύτερη διαφάνεια τις διαδικασίες πρόσληψης που εφαρμόζονται στην ECHO για το προσωπικό που δεν υπόκειται στον Κανονισμό Υπηρεσιακής Καταστάσεως και να σταματήσει την πρακτική που διαπιστώθηκε από το Ελεγκτικό Συνέδριο ότι τα προς πρόσληψη άτομα επιλέγονται μόνο βάσει μιας προσωπικης κρίσης και χωρίς πάγια κριτήρια επιλογής ή εξετάσεις για την αξιολόγηση των προσόντων τους[semigr ]

15. σημειώνει την πρόθεση της Επιτροπής να καταρτίσει, μέσω πρόσκλησης για υποβολή υποψηφιοτήτων, κατάλογο εμπειρογνωμόνων τεχνικής βοήθειας υπέρ των τρίτων χωρών και στο πλαίσιο της ανθρωπιστικής ή επισιτιστικής βοήθειας της Ευρωπαϊκής Κοινότητας[semigr ] ζητεί από την Επιτροπή να χρησιμοποιεί εφεξής αποκλειστικά και μόνον τον εν λόγω κατάλογο για την πρόσληψη μη μόνιμου προσωπικού[semigr ]

16. καλεί την Επιτροπή να ακολουθήσει τη σύσταση του Ελεγκτικού Συνεδρίου και να δημιουργήσει μία κεντρική μονάδα η οποία εντός της Επιτροπής θα αναλάβει επί της ουσίας την αξιολόγηση των αναπτυξιακών προγραμμάτων και των προγραμμάτων βοηθείας, συμπεριλαμβανομένων της ECHO, MEDA, PHARE και TACIS, θα μεριμνήσει για έναν κατάλληλο ποιοτικό έλεγχο και συγκρισιμότητα των αποτελεσμάτων των κατ' ανάθεση της Επιτροπής πραγματοποιημένων μελετών αξιολόγησης και θα βελτιώσει την ανταλλαγή εμπειριών εντός της Επιτροπής, αλλά και με άλλα όργανα για αναπτυξιακή βοήθεια[semigr ]

17. καλεί την Επιτροπή σε κάθε ετήσια έκθεσή της σχετικά με την ανθρωπιστική βοήθεια να δημοσιεύει πλήρη κατάλογο των σχετικών αξιολογήσεων που διενεργήθηκαν από την ίδια ή από τρίτους κατέντολήν της[semigr ]

18. ζητεί από την Επιτροπή να θέσει τη βάση για μια συζήτηση σχετικά με τον μελλοντικό ρόλο της ECHO, τις σχέσεις που προτίθεται να καθιερώσει με το σύνολο των εταίρων της (από τον ΟΗΕ μέχρι τις ΜΚΟ) και για την αναδιοργάνωση της ανθρωπιστικής βοήθειας της Ευρωπαϊκής Ένωσης[semigr ] καλεί συνεπώς την Επιτροπή να συμπεριλάβει στενά το Ευρωπαϊκό Κοινοβούλιο σε αυτήν την πρωτοβουλία.

19. λαμβάνει γνώση του γεγονότος ότι η ECHO μόνο περιορισμένα έχει συμμετάσχει στην πρόσφατα αποφασισθείσα εσωτερική αναδιοργάνωση των αρμόδιων για τις εξωτερικές σχέσεις υπηρεσιών της Επιτροπής[semigr ]

20. υπενθυμίζει σχετικά ότι η ECHO ιδρύθηκε από την Επιτροπή για ένα ρητά περιορισμένη περίοδο 7 ετών, με τη δυνατότητα η εν λόγω υπηρεσία να μπορέσει να αναπτυχθεί περαιτέρω σε ένα εξωτερικό οργανισμό με ευρωπαϊκή διάσταση[semigr ]

21. αναμένει από την Επιτροπή να ζητήσει έγκαιρα και σε κατάλληλη μορφή τη γνώμη του Κοινοβουλίου και του Συμβουλίου, πριν λάβει - μετά τη λήξη αυτής της περιόδου - απόφαση για το μέλλον της ECHO[semigr ]

22. καλεί την Επιτροπή να του υποβάλει εντός εξαμήνου έκθεση σχετικά με τα μέτρα που έλαβε σε συνέχεια αυτού του ψηφίσματος[semigr ]

23. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και το Ελεγκτικό Συνέδριο.